access_time3 gün əvvəl visibility2378 dəfə\nAzərbaycanda sabaha gözlənilən hava proqnozu açıqlanıb. Ekologiya və Təbii Sərvətlər Nazirliyinin Milli Hidrometeorologiya Departamentindən verilən məlumata görə, Bakıda və Abşeron yarımadasında ...\naccess_time4 gün əvvəl visibility2443 dəfə\nTünd şokolad kakao ağacının toxumlarından hazırlanır və sağlamlığınıza müsbət təsir edə biləcək bol miqdarda qidalandırıcı maddə ilə zəngindir. Şokolad ən yaxşı antioksidant mənbələrindən biridir. ...\naccess_time4 gün əvvəl visibility2632 dəfə\nBeynəlxalq alimlər qrupu infarkt və insultun inkişaf edən nekroz mexanizmini açıqlayıb. Orqanizmdə arterial qan axınının tıxanması nəticəsində “deoksigidroceramid” adlanan və hüceyrə...\naccess_time4 gün əvvəl visibility2391 dəfə\nAzərbaycanda sabaha olan hava proqnozu açıqlanıb. Ekologiya və Təbii Sərvətlər Nazirliyinin Milli Hidrometeorologiya Departamentindən verilən məlumata görə, Bakıda və Abşeron yarımadasında oktyabrın 17-də ...\naccess_time5 gün əvvəl visibility2418 dəfə\nABŞ-ın Yel Universitetinin alimləri immunitet sistemini aktivləşdirməklə xərçəng şişinin müalicəsinin yeni metodunu tapıblar. Siçanlar üzərində aparılan araşdırma terapiyanın melanoma, döş xə...\naccess_time5 gün əvvəl visibility2476 dəfə\nBakı şəhərinin Nizami rayonunda bir nəfər çoxmərtəbəli yaşayış binasının damına çıxaraq intihar etmək istəyini nümayiş etdirib. Bu barədə Fövqəladə Hallar Nazirliyi məlumat yayıb. ...\nGeri 1 2 3 41247 1248 1249 İrəli


İddiaçı - Ağazadə Bəxtiyar Rafiq oğlu tərəfindən iddia ərizəsi - 28 Октября 2015 - Официальный сайт РОО "Талышская диаспора"\nГлавная » 2015 » Октябрь » 28 » İddiaçı - Ağazadə Bəxtiyar Rafiq oğlu tərəfindən iddia ərizəsi\nİddiaçı - Ağazadə Bəxtiyar Rafiq oğlu tərəfindən iddia ərizəsi\nŞirvan Apellyasiya Məhkəməsinin\nİddiaçı: Ağazadə Bəxtiyar Rafiq oğlu\nÜnvan: Lənkəran şəhəri, M.M.Axund küçəsi 3\nCavabdeh: Azərbaycan Respublikasının\nÜnvan: Bakı şəhəri, S.S.Axundov 7\n16 oktyabr 2015-ci il tarixli 34/259 saylı qərarından\nMən, Ağazadə Bəxtiyar Rafiq oğlu 14 sentyabr 2015-ci il tarixdə 73 saylı Lənkəran Şəhər seçki dairəsindən Azərbaycan Respublikası Milli Məclisinə deputatlığa namizədliyimi öz təşəbbüsümlə irəli sürmüşəm və 18 sentyabr 2015-ci il tarixdə Lənkəran Şəhər DSK-nın 7/24 saylı Qərarı ilə namizədliyimin irəli sürülməsi təsdiq edilmişdir. Deputatlığa namizədliyimin qeydə alınması üçün zəruri sayda seçici imzalarını və digər sənədləri qanunla nəzərdə tutulan vaxt ərzində Dairə Seçki Komissiyasına təqdim etmişəm.\nLakin DSK mənim namizədliyimin qeydə alınmasından imtina etmişdir. DSK-nın bu qərarını qanunsuz hesab edərək və bu prosesdə DSK tərəfindən yol verilən qanun pozuntularını AR MSK-na öz şikayət ərizəmdə bir-bir yazaraq bildirmişəm. Sizin də tanış olmağınız üçün həmən şikayətin bir nüsxəsin qoşma sənədlərlə birgə sizə göndərirəm. Lakin MSK da şikayətimi təmin etməmiş və DSK-nın həmin qərarının dəyişdirilmədən saxlanılması barədə 16 oktyabr 2015-ci il tarixdə 34/259 saylı qərar çıxarmışdır. Onu da bildirim ki, MSK-nın Qərarı mənə məktub vasitəsi ilə Lənkəran RPF MXŞ tərəfindən mənə 22 oktyabr 2015-ci il tarixdə çatdırılmışdır.\nDüzdür MSK Dairə Seçki Komissiyası tərəfindən etibarsız elan olunan 83 imzadan 15 etibarlı sayaraq, beləliklə etibarlı imzaların sayın 412-dən 427-yə qaldırmışdır. Amma yenə də MSK DSK-nın digər qeyri-qanuni əməllərin ört basdır etməyə çalışmışdır.\nBelə ki, MSK-na şikayətimdə mən bildirmişdim ki, DSK-nın sədri Heydərov Kərim öz xətti ilə mənim imzalarıma müdaxilə edib və həmən yerləri göstərmişdim. Tələb etmişdim ki, xətt ekspertizası keçirilsin və günahkar şəxs cəzalandırılsın. Amma nə MSK-nın nəzdində yaradılmış ekspert qrupunun üzvü Rafiq Abbasovun Rəyində, nə də MSK-nın Qərarında mənim bu tələbimə rəy bildirilməmiş və bunun üstündən keçilmişdir. Odur Sizdən xahiş edirəm ki, MSK-ya şikayətimdə göstərdiyim yerlərdəki xətt Heydərov Kərimin xətti ilə tutuşdurulsun, xəttin ekspertizası keçirilsin və günahkar şəxs cəzalandırılsın.\nMSK-na şikayətimdə bildirmişdim ki, mənim imzalarımdan 30-nu, guya həmən şəxslərin bir qismin aldadaraq almışam, DSK etibarsız hesab etmişdir. Əvvəla, bu cür absurd və heç bir məntiqə sığmayan ifadədən artıq məlum olur ki, DSK bu yollarla mənim seçkidə iştirakıma süni ve qeyri-qanuni məhdudiyyət yaratmışdır. Axı hansı namizəd seçicilərini aldatmaqla imza yığar? Məni heç kim, heç vaxt insanları aldatmaqda ittiham edə bilməz və belə bir şey heç vaxt baş verməmişdir. Mən bundan qat-qat artıq imza yığmaq potensialına malikəm. Bundan əlavə, AR Seçki Məcəlləsində seçiciləri aldadaraq imza yığmaq barədə və onların sonra öz imzalarından imtina etməsi barədə heç nə bildirilmir. Yaxşı, bəs bu 30 nəfərin digər qismindən nə yolla imzalar alınıb? Əgər bütün bu işlərdə biz tərəfdən qanun pozuntusuna yol verilibsə, bəs nə üçün DSK tərəfindən hüquq-mühafizə orqanlarına indiyə kimi müraciət olunmayıb? Əksinə, mənə imza verən seçicilərin bir çoxuna zənglər olunaraq, evlərinə gedilərək təzyiq olunub ki, mənə verdikləri imzalardan imtina etsinlər. Əgər lazım gələrsə həmən şəxslər bunu məhkəmədə təsdiq edə bilərlər. Bütün bunlar əsas verir deyək ki, əgər kimlərisə imzalarından imtina etməyə sövq edə biliblərsə, məhz bu cür qeyri-qanuni üsullarla buna nail olublar. Və nə DSK tərəfindən, nə də bu bəndi tamamən qəbul edən MSK tərəfindən, mənə bu seçicilərin siyahısı təqdim olunmayıb. Mən Sizdən xahiş edirəm ki, bu qanunsuz hərəkətlərə yol verən şəxslər cəzalandırılsın və DSK-nın bu absurd iddiası rədd olunsun!\nDSK-nın digər absurd iddiası ondan ibarətdir ki, guya 14 seçicinin ərazidə uzun müddət yaşamadığı üçün imzaları etibarsız sayılmışdır. Düzdür MSK bu seçicilərin sayını 9 endirmişdir, amma mən öz şikayətimdə MSK-na ünvanladığım sualları sizə də ünvanlayıram. Əvvəla, bu necə ifadədir ki, ərazidə uzun müddət yaşamırlar və onların kimlikləri bildirilmir? Məgər mən imza vərəqələrin dolduranda şəxsiyyət vəsiqələrindən seçicilərin yaşayış yerini köçürməli deyildimmi? Məgər şəxsiyyət vəsiqəsindəki yaşayış yeri dəlil deyilmi? Məgər seçki bildirişi fərdin qanuni sənəddə göstərilən həmən ünvana göndərilmirmi? Və yenə də, nə DSK həmən 14 seçicinin, nə də MSK azaldaraq 9 nəfərə endirdiyi seçicilərin kimliklərin mənə bildirmir. Bütün bunları nəzərə alaraq DSK və MSK-nın bu gülünc iddiasın rədd etməyi və bu yolla mənə maneə törətməyə çalışdıqları üçün lazımi qanuni tədbirlərin görülməsini xahiş edirəm!\nMSK DSK-nın etibarsız hesab etdiyi 39 digər imzaların sayın azaldaraq 29 endirmişdir. Amma göstərilmir ki, hansıları hələ də etibarsız hesab ediblər. Amma mən bilirəm ki, həmən 29 imzanın da yarıdan çoxu tamamən düzgündür, digərlərində yol verilən səhvlər isə mexaniki və diqqətsizlikdən olunan səhvlərdir ki, hətta süni maneə yaratmaq arzuları olmasa idi onlara da güzəşt etmək olardı.\nVə sonda... MSK-nın nəzdində yaradılmış ekspert qrupunun üzvü Rafiq Abbasovun Rəyində və MSN-nın qərarında bildirilir ki, guya mənlə əlaqə saxlanılmış, əlavə sənədlər və materiallar təqdim etmək, araşdırmada və iclasda iştirak etmək hüququmun olduğu izah edilmişdir. Mən təsdiq edirəm ki, cənab Rafiq Abbasov həqiqətən də mənə zəng vurub və işlə əlaqədar məndə audio və video yazıların olub olmadığı ilə maraqlanıb. Mən də bildirmişəm ki,-xeyr, yoxumdur. Amma nə araşdırmada və iclasda iştirak etmək hüququmun olması izah edilib, nə də dəvət olunmuşam.\nYuxarıda göstərilənləri nəzərə alaraq, Azərbaycan Respublikasının MPM-nin 290-292-ci maddələrini əsas tutaraq xahiş edirəm:\nAzərbaycan Respublikası Mərkəzi Seçki Komissiyasının 16 oktyabr 2015-ci il tarixli qərarının ləğv edilməsi və mənim Milli Məclisə deputatlığa namizədliyimin qeydə alınması vəzifəsinin 73 saylı Lənkəran Şəhər seçki dairəsinin üzərinə qoyulmasına dair qətnamə çıxarasınız.\nQoşma 1: Şirvan Apellyasiya Məhkəməsinin İnzibati-İqtisadi Kollegiyasına İddia Ərizəsi, 1 nüsxə, 4 səhifə.\nQoşma 2: Mərkəzi Seçki Komissiyasına şikayətin surəti, 1 nüsxə, 3 səhifə.\nQoşma 3: MSK-nın 16 oktyabr 2015-ci il tarixli 34/259 saylı Qərarının surəti, 1 nüsxə, 2 səhifə.\nQoşma 4: MSK-nın nəzdində yaradılmış ekspert qrupunun üzvü Rafiq Abbasovun Rəyinin surəti, 1 nüsxə, 2 səhifə.\nQoşma 5: Məktubun konvertinin hər iki tərəf surəti, 1 nüsxə, 1 səhifə.\nQoşma 6: Şəxsiyyət vəsiqəmin surəti, 1 nüsxə, 1 səhifə.\nQoşma 7: Namizədliyimin qeydə alınmasından 73 saylı DSK tərəfindən imtinanın surəti, 1 nüsxə, 2 səhifə.\nQoşma 8: 73 saylı DSK işçi qrupunun məruzəsinin surəti, 1 nüsxə, 2 səhifə.\nQoşma 9: 73 saylı DSK-na təqdim olunmuş 495 imzadan ibarət imza vərəqələrinin surəti, 1 nüsxə, 10 səhifə.\nİmza: B.R.Ağazadə 24.10.2015\nКатегория: Наши новости | Просмотров: 723 | Добавил: admin2


Palitra qəzeti“AzRusTrans” şirkətin şəxsi vaqon parkını formalaşdıracaq\nTarix: 19.10.2017 | Saat: 17:51:00 | E-mail | Çapa göndər\n“Azərbaycan Dəmir Yolları” QSC və “Rusaqrotrans” QSC tərəfindən təsis edilmiş “AzRusTrans” QSC 10 oktyabr 2016-cı ildən fəaliyyətə başlayıb. Bu, dövlət və özəl sektoru arasında formalaşmış unikal təcrübə kifayət qədər müsbət nəticələr verdi, şirkət taxıl və taxıl məhsullarının əsas tədarükçüsü olub və meşə məhsulları tədarükü bazarında da öz yerini tutub. Bu barədə “AzRusTrans” QSC-nin yaydığı bəyanatda məlumat verilib.\nQeyd edilir ki, bir il fəaliyyəti ərzində şirkət 415 000 ton taxıl və taxıl məhsulları və 1173 vaqon meşə məhsullarının tədarükünü həyata keçirib.\n“AzRusTrans” şirkətinin yaradılmasında məqsəd, ilk növbədə ölkənin tranzit potensialının yüksəldilməsi və tranzit daşımalarının artırılması oldu. Daşımalar yalnız Azərbaycan və Rusiya arasında deyil, həmçinin Gürcüstan və İran ərazisinə, oktyabrın sonunda açılması gözlənilən Bakı-Tbilisi-Qars dəmir yolu işə düşdükdən sonra isə, Türkiyə istiqamətində də fəallaşacaq. Bakı-Tbilisi-Qars dəmir yolu xəttinin istifadəyə verilməsi Türkiyə istiqamətinə yüklərin daşımasını təmin edəcək. Bu istiqamətdə böyük potensial var, belə ki, hər il Rusiyadan Türkiyəyə 4 milyon ton taxıl və taxıl məhsulları və əlavə 2 milyon ton taxıl istehsalı üçün xammal tədarük olunur. “AzRusTrans” şirkəti artıq bu istiqamətdə həyata keçirmək üçün yeni layihələr hazırlayır.\nHazırda Astara ərazisində taxıl terminalının tikinti layihəsi üzrə işlər aparılır, layihə hazırlanandan sonra Azərbaycan üzərindən Rusiya-İran birbaşa xətti ilə və daha az xərclərlə taxıl tədarük etmək mümkün olacaq. Bu istiqamətin alternativ yol Xəzər dənizidir – Həştərxan və Mahaçqala limanlarıdır. Bu limanlarda hazırda ildə 1,6 milyon ton yük yüklənir, və bu potensial yüklərin Azərbaycan üzərindən daşınması ölkənin tranzit potensialını daha da möhkəmləndirəcək.\nBaxmayaraq ki, “AzRusTrans” əsasən taxıl və taxıl məhsullarının tədarükünü həyata keçirir, həmçinin “Transles” QSC cəmiyyəti ilə də əməkdaşlıq edir. Şirkət meşə məhsullarını Azərbaycana, eləcə də Azərbaycan üzərindən İrana, Gürcüstana və gələcəkdə isə Türkiyəyə ərazisinə də tədarükünü həyata keçirəcək.\nGürcüstan istiqamətində yüklərin daşımasını həyata keçirmək üçün AzRusTrans şirkəti Amerikanın Bunge Limited və İsveçrənin Glencore International AG şirkətləri ilə əməkdaşlıq edirdi. Lakin, Bunge Limited şirkətinin Rusiyada fəaliyyətinin dayandırması ilə əlaqədar olaraq, şirkət yeni potensial tərəfdaşlarla bu istiqamətdə daşımaların bərpası üçün danışıqlar aparır. Gürcüstan istiqamətində daşımalar, Azərbaycan Dəmir Yolları tərəfindən güzəştli tariflərin tətbiqindən sora daha da əlverişli olub.\nAzRusTrans şirkətnin fəaliyyətinin səmərəliliyi və rentabelliyini həmçinin formalaşmış vaqon parkıda təmin edir. Hazırda şirkət vaqonları Azərbaycan Dəmir Yolları QSC-dən icarəyə götürür, Rusiya ərazisində tərəfdaşın olması hesabına isə “AzRusTrans” Azərbaycanın əsas taxıl tədarükçüsünə çevrilib.


“Maşın”da onlar yarışacaq – Foto – Ən yeni xəbərlər, xüsusi reportajlar, müsahibələr\nAzmagazin.com Oxu.Az-a istinadən xəbər verir ki,“MGP”nin mətbuat xidmətinin verdiyi məlumata görə, Əməkdar artist Murad Dadaşovun təqdimatında yayıma start verəcək şou 29 may, saat 22:00-da ATV-də tamaşaçılarla görüşə gələcək.\n“Maşın” şounun başlanması üçün bütün hazırlıqlar sona çatmaq üzrədir. Artıq bütün danışıqlar başa çatıb, konsepsiya hazırdır və konsepsiyaya uyğun olaraq dekor qurulur.\nBu dəfə “Maşın” “Xanımlar və Cənablar-2” adı altında yayımlanacaq. Doqquz tanınmış kişi və doqquz tanınmış qadın maşın uğrunda mübarizədə qarşı-qarşıya gələcək.\nYayımlandığı müddətdə reytinqlərdə birinci olan “Maşın” realiti şousunun iştirakçı heyəti də artıq tam bəllidir. “Maşın”ın 16-cı sürətində səs-küylü aktrisa Pərvin Abıyeva, müğənni Xuraman Şuşalı və reper Qurd olacaq.Heyətdə yeni adlar çoxluq təşkil edir və onların kimliyi hələlik gizli saxlanılır.\nBeləliklə, 16-cı sürətilə evlərinizə qonaq gələn “Maşın” düz 12 gün sonra sizə maraqlı və həyəcan dolu bir şou nümayiş etdirmək niyyətindədir.\nEfirdə Maşın Şou\nTürkiyəli məşhurun klipinə çəkilir – Foto


Bu gün qazanılan uğurlar bir-iki günün yox, illərdir aparılan uzaqgörən siyasətin nəticəsidir - Deputat\n“İşğalla barışmayan gənc nəsil aparıcı qüvvəyə çevrilməlidir” Siyasət\n24 May 11:42\nQüdrət Həsənquliyev: “Əsarət altında yaşamış insanlar müharibələrdə yenidən başqa xalqlara, xüsusilə də özündən çox kiçiklərə məğlub olduqları halda qisas və milli qürurları barədə az düşünür, yeni şəraitə uyğunlaşıb ən ağır mənəvi yük altında altında yaşamağı üstün tuturlar”\nBütöv Azərbaycan Xalq Cəbhəsi Partiyasının sədri, millət vəkili Qüdrət Həsənquliyevin partiyanın mətbuat xidmətinə müsahibəsi\n-Qüdrət bəy, internet üzərindən bir qrup şəxs Prezidenti və Ordumuzun generallarını tənqid və bəzən isə ədəbsizlik edərək təhqir edirlər ki, niyə Paşinyanın Şuşaya səfərinin qarşısı alınmadı? Paşinyanın səfərinin qarşısını almaq olardımı?\n-Əlbəttə olardı, amma bu yeni müharibənin başlanması olacaqdı. Mən əvvəllər də söyləmişdim ki, yeni müharibəyə başlayana qədər diplomatik, iqtisadi və ordu quruculuğu sahəsində ciddi işlər görməliyik.\n-Müharibə istəyənlər Siz dediklərinizi görmürlərmi?\n-Sözsüz ki, görürlər. Vəziyyətin mürəkkəbliyini başa düşməyən müəyyən qism vətənpərvər insanlar, azsaylı gənclər istisna olmaqla, digərləri müharibə çağırışları ilə iqtidarı, nəticəsi ölkəmiz üçün çox acınacaqlı ola biləcək müharibəyə sürükləmək istəyirlər. Ermənin qabağından qaçıb Qarabağı müdafiəsiz qoyan “Surətin uşaqları”ndan qorxub hakimiyəti təhvil verənlər indi Ermənistana savaş açmağımızı istəyirlər. Həm də çox gözəl başa düşürlər ki, Qarabağ savaşındakı ağır məğlubiyyətdən və alçaldıcı atəşkəs sazişindən sonra regionda çox şey dəyişməyib. O zaman necə tək idiksə indi də təkik. Vəziyyətimiz torpaqları bizim kimi işğal olunmuş keçmiş sovet respublikaları olan Ukraynadan, Moldovadan və qonşu Gürcüstandan daha ağırdır. Çünki Qərb həmin dövlətlərin üzləşdiyi ölkələrin ərazi bütövlüyü çərçivəsində həllini dəstəkləsə də Azərbaycana münasibətdə bu mövqedən çıxış etmir.\nBu gün ölkəmizdə hakimiyyət ehtirası ilə alışıb yanan, iqtidardakılardan qisas almaq üçün hər cür xəyanətə hazır olan, xaricdən idarə olunan çoxlu insanlar var. Onların çoxu fikirləşir ki, müharibə başlasa Ermənistan müttəfiqlərinin köməyi ilə Kür çayına qədər torpaqlarımızı işğal edər və onlar da bundan istifadə edib hakimiyyəti dəyişərlər. Çünku birinci savaşdan xalqımızın gücünə,\nmüsəlman dövlətlərin qeyrətinə bələddirlər, onu da bilirlər ki, başlayan kimi müsəlman dövlətlərdən fərqli olaraq inkişaf etmiş xristian Qərb ölkələri Azərbaycana sanksiyalar tətbiq edib, Ermənistana kömək edəcəklər. Həm də təkcə onlar yox, bəzi riyakar müsəlman dövlətləri də. Bunu bildiklərindən, ictimai təzyiqlərə baxmayaraq özləri Azərbaycan Avropa Şurasına üzv olarkən müxalifət partiyaları kimi münaqişənin sülh yolu ilə həllinə dair üzərilərinə götürdükləri öhdəlikdən, hakimiyyət iddialarına Qərbin gələcəkdə ola biləcək dəstəyi naminə imtina etmirlər. İndi belələrinin iqtidarı müharibənin yenidən başlanmasına yol açacaq addımlar atmağa çağırması sadəcə ikrah doğurur. Bu gün biz müharibə barədə yox, sadəcə “birinci savaşdan sonra niyə vəziyyəti dəyişə bilməmişik və bundan sonra nə etməliyik ki, torpaqlarımız daha 30 il işğal altında qalmasın” mövzusunda siyasi müzakirələr açmalıyıq. İqtidarın siyasi partiyalarla başlatdığı dialoq çərçivəsində ilk müzakirəyə çıxaracağımız mövzu bu olmalıdır.\n-Qüdrət bəy, Qarabağda savaş başlayarsa doğrudanmı ermənilər Kürə qədər torpaqlarımızı işğal edə bilər?\n-Bir vaxtlar kimsə inanmazdı ki, İrəvan xanlığının paytaxtı İrəvan şəhəri nə vaxtsa Ermənistanın paytaxtına, yaxud Zəngəzur, Göyçə mahalı Ermənistanın ərazisinə çevrilə bilər. Elə 90-cı illərin əvvəllərində də kimsə inanmırdı ki, Qarabağla yanaşı ətrafındakı 7 rayonumuz da işğal oluna bilər. Ona görə də regionun böyük dövlətləri ilə razılaşmadan, ciddi müttəfiqlər tapmadan, güclü peşəkar ordu və rəqabətə davamlı bazar iqtisadiyyatı qurmadan müharibəyə başlamaq olmaz. Bu dəfə də döyüşü uduzsaq, bizi kapitulyasiyaya məcbur edəcəklər. O zaman yəqin ki, Ermənistanın paytaxtı Şuşa olacaq.\n-Bəzi radikallar, qeyd etdiyiniz islahatların heç birini indiki iqtidarın həyata keçirməyəcəyini söyləyir, ona görə də Qarabağı azad etmək üçün ilk növbədə Bakıda hakimiyyətin dəyişdirilməsini zəruri sayırlar. Onlar deyirlər ki, torpaqlarımızın 20 %-ni ermənilər, 80%-ni isə Əliyevlər işğal edib. Əgər radikalların dediyi kimi iqtidar güclü iqtisadiyyat və peşəkar ordu qurmasa, biz də məğlubiyyətdən qorxub müharibə etməsək Qarabağ işğal altındamı qalmalıdır? Yoxsa biz radikalların dediyi kimi hakimiyyətimi dəyişməliyik?\n-İlk öncə onu söyləyim ki, Əliyevlər Azərbaycanın 80%-ni işğal etməyiblər, Azərbaycan dövlətçiliyini qoruyub saxlayıblar. 20% torpaqlarımızı da işğaldan azad etmək imkanları var. Əgər biz region dövlətlərinin razılığını ala bilsək indiki iqtisadi və hərbi gücümüzlə də torpaqlarımızı azad edə bilərik. Yox, diplomatik sahədə buna nail ola bilməsək, güclü iqtisadiyyat və güclü peşəkar ordu qurmadan müharibəyə başlamaq olmaz. İqtidar bu istiqamətdə dərin islahatlara getməyəcəksə həm xalqımızla, həm iqtidarla işləməklə bunu qaçılmaz etməliyik. Hazırda hakimiyyət dəyişikliyi həm real deyil, həm də ölkəmizi fəlakətə uğradar. Ona görə də nə qədər vaxt alsa və çətin olsa da, Qarabağdakı rejimi heç bir dövlətin tanımaması ilə özümüzə təskinlik verib, gəncliklə yorulmadan işləməli və səbrlə gözləməliyik ki, məğlubiyyətin sındırmadığı, vəzifə və var-dövlət naminə “lal, kar, kor” olmayan, işğalla barışmayan gənc nəsil cəmiyyətimizin aparıcı qüvvəsinə çevrilsin. Buna isə çox az qalıb. 90-cı illərdə doğulanların indi 30 yaşı var. İlham Əliyev artıq yüksək dövlət vəzifələrinə gəncləri təyin edir. Çünki tarix sübut edir ki, uzun illər əsarət altında yaşamış insanlar müharibələrdə yenidən başqa xalqlara, xüsusilə də özündən çox kiçiklərə məğlub olduqları halda qisas və milli qürurları barədə az düşünür, yeni şəraitə uyğunlaşıb ən ağır mənəvi yük altında altında yaşamağı üstün tuturlar. Məğlubiyyətdən yaranmış daxili aqressiyanı digər soydaşlarına münasibətdə sərgiləyir, özlərinə və bir-birinə güvənmədiklərindən, düşünürlər ki, onları bu mənəvi əzabdan kimsə başqa birisi xilas etməlidir. Topxanada bir neçə ağacın kəsilməsinə görə yüz minlərlə soydaşımız küçələrə axışıb hayqırdığı halda, savaşda məğlub olandan sonra 50 milyonluq xalqımız şərəf məsələsi olan Qarabağımızın 30 ildən artıq işğal altında qalmasına başını aşağı salıb susur. Qarabağla bağlı razılaşdırılmış mitinqə iki min adam gəlir. Artıq Qarabağla maraqlanan, ümidlərini itirmiş soydaşlarımız hansısa məsələdə Putinin Paşinyandan fərqli fikir söyləməsini, hansısa erməni politoloqun Paşinyanı tənqid etməsini bir birinə və xalqımıza sevinclə, az qala qələbə kimi çatdırırlar. Artıq hansısa ölkənin Qarabağı müstəqil dövlət kimi tanımamasını mətbuatda bayram etmək səviyyəsinə qədər kiçilmişik. Amma bir daha deyirəm, bu üzücü vəziyyət bizi ruhdan salmamalı, əksinə bizi daha çox işləməyə sövq etməlidir. Xalqların, xüsusilə müsəlman xalqların xarakterində və mentalitetində dəyişikliklərin baş verməsi həmişə zaman alır. Rəhmətlik Elçibəy şərqşünas alim kimi bunu görürdü və deyirdi ki, bəzi problemlərin həlli üçün zamana ehtiyac var. O Şuşaya gedən yol Təbrizdən keçdiyini deyirdi. Yəni 50 milyonluq xalqımızın mənəvi birliyindən.\nBu gün qazanılan uğurlar bir-iki günün yox, illərdir aparılan uzaqgörən siyasətin nəticəsidir - Deputat Siyasət\nAzərbaycan Prezidenti: Onlar, sadəcə olaraq, bizi və beynəlxalq vasitəçiləri aldadırdılar Siyasət\nPrezident İlham Əliyev: Biz Böyük Qayıdışın astanasındayıq Siyasət\nPrezident İlham Əliyev: Zəngilan şəhəri və bir neçə kəndlər işğaldan azad edildi\nTəkcə düşmənlə deyil, onunla əlbir olan silah alverçiləri, terrorçularla da mübarizə aparırıq - Ekspert\nErmənistanın indiki rəhbərliyi real problemləri həll etməyi bacarmır - Rusiyalı siyasi texnoloq\nErmənilər bütün saytlarda və sosial şəbəkələrdə çox aktiv şəkildə bizi izləyir - Hərbi ekspert\nErmənilər Tərtəri atəşə tutdu, 2 mülki şəxs həlak oldu 16:06\nKoronavirus cəbhəyə ötürülərsə, Ordumuz bir deyil, iki düşmənlə mübarizə aparmaq məcburiyyətində qalacaq - Ekspert\nAzərbaycan Ordusu tarix yazır - Onları siz də tanıyın - FOTO\nAzərbaycanda ali təhsil diplomlarının tanınması ilə bağlı yeni qaydalar müəyyənləşir


Qovurulmuş pendir - Toyuq yeməkləri - Quş - 2021\nQızardılmış pendirlə bişirmək üçün maddələr\nToyuq filesi 300-400 qram\nTəzə göbələklər (şampinonlar) 150-200 qram\nKəsmə lövhəsi, Bıçaq, Qab, Plitələr, Qapaq pan, Çırpma, Çay qaşığı, Çörək qaşığı, Qızartma, soba ilə bişirilmiş qab, qab-qacaq (üstünlük gil)\nPendir altında qovurma bişirmək:\nToyuq filesi soyuq su axını altında yuyun, damarları və membranları çıxarın, kəsici lövhədə kiçik parçalara kəsin. Soğan qabıqdan çıxarılmalı, yaxşıca yuyulub doğranmalıdır. Göbələklər də su ilə yuyulmalı və nazik dilimlərə kəsilməlidir.\nAddım 2: güveç və ət göbələkləri.\nGünəbaxan yağı isti bir tavaya tökün, qızardın və üzərinə doğranmış soğanı qızartın. Sonra toyuq və qızartma ilə yarım bişənə qədər birləşdirin (dəqiqə 15 - 20), sonra göbələk və 3 yemək qaşığı qaynadılmış və ya süzülmüş su əlavə edin. Bütün bunlar bütün mayenin buxarlanmasına qədər belə bir vəziyyətə qədər qapaq altında daha 15 dəqiqə söndürülməlidir. Tava içərisində bir az duz lazımdır. Sonra dərin bir xidmət qabına qoyun.\nAddım 3: Krem sousunu hazırlayın.\nƏvvəlcədən yuyulmalı və qurudulmalı olan isti bir qızartma qabda bir parça kərə yağı qoyun (və ya vaxta qənaət etmək üçün başqa bir təmiz, quru bir ustaya qoyun). Kərə yağı əriydikdən sonra süzülmüş unu səpin və qəhvəyi-qızılı olana qədər qızardın. Unun tavaya yanmaması üçün onu daim atəşə qarışdırmaq vacibdir. Sonra kremi tökün və tərkibini bir az çırpın.\nAddım 4: Qızardılmış pendirin altına bişirin.\nYaranan qaymaq sousu ilə ətini göbələk ilə tökün. Fırını 180 - 200 dərəcəyə əvvəlcədən qızdırın, arada pendiri qaba qızartın və qızartın. Sonra sobaya qoyun və 10-15 dəqiqə bişirin. Qızıl bir qabığ meydana gəlmişsə, onda pendir altındakı qovurma hazırdır.\nAddım 5: Pendir altındakı qovurma xidmət edin.\nSüfrədə mütləq isti olan pendir altındakı qovurma. Yemək birdən soyuyursa, sobada və ya mikrodalğada qızdırıla bilər. Xidmət vermədən əvvəl qızartmanı hissələrə bölün, boşqablara düzün. Bəzəmək üçün incə doğranmış göyərti ilə çiləyə bilərsiniz. İştahsızlıq!\n- - Qovurma bir dulusçuluqda deyil, bir neçə qabda bişirilə bilər, sonra içindəki süfrəyə verin. Bu, tətil və ya gündəlik menyunu diversifikasiya etmək üçün daha rahat və maraqlıdır.\n- - Yemək zamanı qovurma duzlanmamalıdır, amma xidmət etməzdən əvvəl dərhal etmək daha yaxşıdır, çünki duz suyu götürür və qovurma quru olmamalıdır.\n- - Əti ləzzətli və ləzzətli etmək üçün şərabda və ya limon suyunda bir neçə saat və ya hətta bir gün ərzində marinad etmək olar.\nVideoya baxın: Qarpız Yemək Kimə Ziyanlıdır ? - DİQQƏT! (Dekabr 2021).\nCopyright 2021 \_ Pendir altında qovurun...


Sumqayıtda evi başına uçurulan məcburi köçkündən Mehriban Əliyevaya müraciət – MƏTN | SUMQAYITXEBER.COM\nSUMQAYITXEBER.COM > AKTUAL > Sumqayıtda evi başına uçurulan məcburi köçkündən Mehriban Əliyevaya müraciət – MƏTN\nSumqayıtda evi başına uçurulan məcburi köçkündən Mehriban Əliyevaya müraciət – MƏTN\nMüəllif: sumqayitxeber.com • Tarix: 30 Mart 2015 • Baxış sayı: 719 dəfə • Şərh yoxdur\nSumqayıt şəhəri, Yaşıl dərə 76-cı məhəllədə məskunlaşmış, Laçın rayonu Qarakeş kəndindən məcburi köçkün Həmidova Samirə Həmid qızı cumhuriyyet.az-a müraciət edərək Sumqayıt şəhər Memarlıq İdarəsinin əməkdaşı Kənan adlı şəxsin özbaşnalığından şikayətlənir. Köçkün soydaşımız bizim vasitəsi ilə Heydər Əliyev Fondunun prezidenti Mehriban Xanım Əliyevaya müraciət edir. Həmin müraciəti olduğu kimi diqqətinizə çatdırırıq:\n“Laçın rayonu Qarakeş kəndindən məcburi köçkün olaraq Sumqayıt şəhəri, Yaşıl dərə 76-cı məhəllədə dəmir butkada məskunlaşmışam. Biz bura köçkün gəlib məskunlaşarkən heç işıq xətdi, su yox idi. Güc-bəla ilə qəpik-qəpik yığaraq yaşadığımız butqanın qabağından 3×2-yə bir otaq tikib mətbəx kimi istifadə edirdim.\nSumqayıt şəhər Memarlığından Kənan adlı birisi gəlib məndən yaşadığımız yerin qanunsuz olduğunu bildirdi. Yaşağımız yerin sənədləşdirilməsi ilə əlaqədar bizə bildirdi. 3.000 (üç min) manat məndən pul istədi. Mənim isə məcburi köçkün olduğundan imkan olmadı. Banka girib həmin sənədləri almaq üçün pul istədim. 2.500 (iki min beş yüz) manat pul götürdüm.\nÖvladım xəstə olduğu üçün 1.000 manatını ona xərclədim. Avqust 2014-cu ildə 1.500 manatı isə Kənana ödədim. İmkanımın olmadığını bildirdim. O isə bundan sonra 1.000 manatda tələb etdi. Mənim maddi imkanım olmadığını bir daha bildirdim. Mənim qaçqın olaraq himayəmdə xəstə övladımın olmasını, heç bir yerdə işləmədiyimi nəzərə almayan Kənan 10 mart 2015-ci il tarixdə ekskovator və traktorla bizə xəbər etmədən, bildiriş vermədən həyətimə göndərmiş faşistcəsinə canlı-canlı kiçik komamı dağıtdılar.\nNəzərinizə çatdırım ki, biz Laçın rayonundan məcburi köçkün olaraq gələndə heç ermənilər bu cür faşistlik etməmişdilər. Mən həyətimdə göyərti əkib sataraq çətinliklə də olsa övladlarımı böyütmüşəm. Dövlət tərəfindən mənə heç bir yardım olunmamışdır. Mənim evim dağıdılarkən evdə olan 3 azyaşlı qardaşım uşaqları var idi. Həmin zaman mən onlara bildirdim ki, evimi dağıtmayın. Bir neçə günə banka girib yenidən pul tapıb verərəm. Onlar mənimlə razılaşmadılar və bildirdilər ki, Kənan göstəriş verib, icra etməliyik.\nÇox yalvardım mənim yalvarışlarıma fikir vermədilər. Gözlərmin qarşısında zəhmətlə qəpik-qəpik qazanaraq tikdiyim evimi uçurtdular. Hadisə baş verən zaman mən bayılmışam. Müsəlmançılığa yaraşmayan hərəkət edərək, heç təcili yardımda çağırmamışlar. Mənə bir sözlə külli miqdarda maddi və mənəvi ziyan dəymişdir. İki maşından çox daşımı oğurlayıblar. Bir sözlə Sumqayıt şəhərində özbaşınalıq baş alıb gedir.\nHörmətli Mehriban xanım, mən 11 mart 2015-ci il tarixdə yenidən Sumqayıt şəhər Memarlıq İdarəsinə getdim. Kənana bildirdim ki, niyə belə etdin? Biraz səbirli olardın pulunu bankdan götürüb verəcəkdim. Kənan da mənə bildirdi ki, artıq gecdi, o evdən çıx. O mənə dedi ki, sənin sübutun yoxdu, mənə heç nə edə bilmərsən. Mən isə dedim ki, biz sahibsiz deyilik, bizim Prezidentimiz var. O isə yenidən bildirdi ki, mənə heç kim heç nə edə bilməz. Kimə istəyirsən şikayət et. Burada qanunsuz məskunlaşıbsınız. Əslində biz burada 20 ildən çoxdur ki, məskunlaşmışıq.\nHörmətli Mehriban xanım, Siz bir çox insanlara humanistlik etmisiniz. Kimsəsiz, imkansız, məcburi köçkün ailələrinə dəstək olmusunuz. İnanıram ki, bizim ailəmizə də köməklik edəcəksiniz.\nOdur ki, yuxarıda yazdıqlarımı, nəzərə alıb Sizdən xahiş edirəm ki, maddi durumumun ağır olmasını, məcburi köçkün olmağımı, himayəmdə xəstə olan övladımın olmasını nəzərə alıb mənə qarşı törədilmiş haqsızlıqlara görə Sumqayıt şəhər Memarlıq Şöbəsinin işçisi Kənan və yaşadığım evin dağıdılması ilə əlbir olan hər bir şəxs barəsində ciddi və qanuni tədbir görülməsi üçün tapşırıq verəsiniz. Mənə dəymiş maddi və mənəvi ziyan olaraq 10.000 pulun alınaraq mənə ödənilməsi ilə əlaqədar öz köməkliyinizi əsirgəməyəsiniz.”


Sumqayıtda Əlaqələndirmə Mərkəzinin üzvləri şəhid anasını ziyarət edib - Xəbərlər - SUMQAYIT ŞƏHƏR Icra Hakimiyyəti\nSumqayıt ŞİH başçısının sərəncamı\nSumqayıtda Əlaqələndirmə Mərkəzinin üzvləri şəhid anasını ziyarət edib\nTorpaqlarımızın işğaldan azad edilməsi uğrunda gedən döyüşlər zamanı şəhid olmuş hərbçilərimizin ailələri və qazilər Sumqayıt şəhərində diqqət mərkəzində saxlanılır. Vətən müharibəsində şəhid olmuş qəhrəmanlarımızın ailələri və müharibədə yaralanmış qazilərlə işin operativ və effektiv təşkili məqsədi ilə Sumqayıt Şəhər İcra Hakimiyyəti yanında Əlaqələndirmə Mərkəzi yaradılıb. Sumqayıt Şəhər İcra Hakimiyyəti yanında Əlaqələndirmə Mərkəzi fəaliyyətini uğurla davam etdirir.\nSumqayıt şəhər İcra Hakimiyyəti yanında Əlaqələndirmə Mərkəzinin rəhbəri Gündüz Əliyev və mərkəzin digər üzvləri şəhid polkovnik-leytenant, Vətən Müharibəsi Qəhrəmanı Ramiz Cəfərovun anasını ziyarət ediblər. Əlaqələndirmə Mərkəzinin üzvləri şəhid anasının qayğıları ilə maraqlanıblar.\nVurğulanıb ki, Azərbaycan Respublikasının Prezidenti, Silahlı Qüvvələrin Ali Baş Komandanı İlham Əliyevin qətiyyəti, rəşadətli Ordumuzun şücaəti nəticəsində 30 ilə yaxın müddətdə işğal altında olan topraqlarımız işğaldan azad olunub. Ramiz Cəfərov kimi qəhrəman hərbçilərimizin döyüş meydanında göstərdiyi şücaət nəticəsində 44günlük Vətən Müharibəsində Azərbaycan qələbə qazanmışdır.\nŞəhid anası dövlətimizin şəhid ailələrinə və qazilərə göstərdiyi diqqət və qayğıya görə razılığını ifadə edib, övladı Ramiz Cəfərovun həyat yolundan danışıb.\nSumqayıt şəhər İcra Hakimiyyəti yanında Əlaqələndirmə Mərkəzi şəhid anasının ehtiyaclarını öyrənib, ailəyə televizor və soyuducu təqdim olunub. Bildirilib ki, bundan sonra da şəhidimizin anası hər zaman diqqət mərkəzində saxlanılacaq.\n© 2022 All right reserved www.sumqayit-ih.gov.az


Di Diabet xəstəliyi üçün greyfurt: fayda, zərər və kontrendikasyonlar\nDiabet üçün qreypfrut yemək mümkündürmü?\nDiabetdə qreypfrutun istifadəsi bir çox tibbi mütəxəssis tərəfindən tövsiyə olunur. Onun tərkibində bədəni insulin ilə tez assimilyasiya etməyə kömək edən bir maddə var. Qreypfrut həmçinin bədəndə təhlükəli turşuları mükəmməl şəkildə məhv edir və maddələr mübadiləsini yaxşılaşdırır.\n1 Qreypfrutun faydalı xüsusiyyətləri və tərkibi\n2 Diabetli greyfurt və ya greyfurt suyuna sahib olmaq mümkündürmı, bunun faydası nədir?\n3 Qrip və diabet üçün hansı miqdarda istifadə etmək olar?\n5 Qreypfrut istifadə edərək faydalı reseptlər\nQreypfrutun faydalı xüsusiyyətləri və tərkibi\nQreypfrut – vitamin və iz elementləri ilə zəngin ətirli sitrus meyvələri. Bu lif, karbohidratlar, pektin, zülallar və yağları ehtiva edir. Və bu meyvə içərisində olan diabet üçün əsas köməkçi – bu antioksidan naringenin. Bunun səbəbi qreypfrutun bir az acı göründüyünü ancaq bu maddə sayəsində insulin bədən tərəfindən yaxşı bir şəkildə udulur və normal ağırlığı qoruyur.\nŞəkərli diabetdən əziyyət çəkən hər bir şəxs, karbohidratların maddələr mübadiləsində narahatlığa malikdir və bu da ümumi yaxşılığa əhəmiyyətli dərəcədə təsir göstərir. Qreypfrut normal vəziyyətdə karbohidratı təbii olaraq saxlaya biləcək yeganə qidadır.\nBədənində insulinin saxlanması ilə yanaşı, greyfurt da aşağıdakı xüsusiyyətlərə malikdir:\ninsan immunitet sistemini stimullaşdırmaq;\nDiabetli greyfurt və ya greyfurt suyuna sahib olmaq mümkündürmı, bunun faydası nədir?\nOnun faydası və zəngin tərkibi çox uzun müddət müzakirə edilə bilər, bunun diabetə qarşı yaxşı bir profilaktik hesab edildiyini qeyd etmək vacibdir. Bu Amerika Birləşmiş Ştatlarının həkimləri tərəfindən sübut edildi: diabetli insanlar gündəlik ½ qreypfrut istehlak etdilər və eksperimentlərdən sonra ekspertlər qan şəkərinin azaldığını gördülər.\nŞübhəsiz ki, qreypfrutun təbii formada istifadəsi diabet xəstələrinə (tip 2 diabetlə belə) böyük fayda gətirir. Həm də onun diyetində təzə sıxılmış şirə suyunun gündə 3 dəfə 200 ml-dən çox olmaması faydalıdır, çünki böyük miqdarda greyfurt şirəsi mədədə mənfi təsirə səbəb ola bilər.\nQrip və diabet üçün hansı miqdarda istifadə etmək olar?\nDiabet ilə mütəxəssislər gündəlik taze qreypfrayı (şirəsi şəklində ola bilər) istifadə etməyi məsləhət görürlər. Şəkər, tatlandırıcı və ya bal əlavə edilməsinə icazə verilmir. Yeməkdən əvvəl və ya yemək zamanı greyfurtdan istifadə edin. Bunu souslar və ya salatalara əlavə edə bilərsiniz, desertlərdən çıxarın.\nDiabetes mellitusda (menyular şəklində) qreypfrutun istifadəsinə dair tövsiyələr:\nSəhər yeməyi – Müsli, bir stəkan təzə sıxılmış greyfurt suyu ilə doldurulur.\nNahar – 1 stəkan qreypfrut suyu, şorba və ikinci kurs.\nSnack bir çuğundur və bir qreypfrut meyvə ¼.\nYemək – ikinci kurs, greyfurt sousu, salat əlavə olunur.\nPəhrizdən asılı olmayaraq, greyfurt müxtəlif formalarda bişiriləcək və onu hər gün yeyib-içməyəcəyindən qorxmayaraq yeyə bilər. Bunun üzərinə edə bilərsiniz: cemlər, cem, pudinglər, dondurma, pies əlavə, isti tökmək, marmelad etmək, lobular ilə tortlar bəzəmək və daha çox.\nQreypfrutun istifadəsi bütün bədən üçün çox müsbət nəticələrə malikdir, lakin diqqətlə nəzərdən keçirilməlidir ki, onun özünə zidd olan xüsusiyyətləri nəzərə alınmalıdır:\nMədə və mədə-bağırsaq traktının problemləri. Peptik ülser, mədə turşusu, qastrit və ya kronik ürək yanması – qreypfrut halında kontrendikedir. Kiçik məbləğlərdə belə qarın içərisində ən az xoşagəlməz hissləri yarada bilər.\nHepatit və digər qaraciyər xəstəlikləri.\nSidik yolları ilə bağlı xəstəliklər.\nNadir hallarda, qreypfraya fərdi intolerans var və bu məsələdə istifadə etməzdən əvvəl doktorunuza müraciət edin.\nQreypfrut istifadə edərək faydalı reseptlər\nDaha əvvəl qeyd etdiyimiz kimi, qreypfrut souslar, salatlar və desert qabları ilə mükəmməl birləşir. Buna görə də biz qreypfrut olan yeməklərin hazırlanmasının xüsusiyyətlərini daha ətraflı nəzərdən keçirəcəyik:\nQreypfrut cem. Qulaqdan üç qreypfrut dilimini soyun, onları kublar halına salın və 25-30 dəqiqə aşağı temperaturda bişirin. Əvvəlcədən şəkər əvəzini əlavə edin (dadmaq üçün). Kalınlaştırıcı əlavə etmək üçün 3-4 dəqiqə əvvəl.\nQreypfrutdan dondurma. Qreypfrut soyulmuş taxıllarını bir qarışdırıcıda durulayın, bulanığı bir konteynerə əlavə edin və bir stəkan greyfurt suyu tökün. Şəkər əvəzini əlavə edin. Sonra kalıplara dökün və dondur (4-5 saat). Meyvə buzu istifadəyə hazırdır.\nQreypfrut sousu. Biz yosun pulpunu greyfurtdan çıxarırıq və ona bir az yağ əlavə edirik. Bir az şəkər əvəz və bir çimdik duz əlavə edə bilərsiniz.Sosu qalınlığa qədər bişirin. Sos hazırdır.\nQreypfrut suyu. Beş litr qazan 1 qram qreypfrut sellülozunu və bir qədər qabığını əlavə edin. Dadı etmək üçün şəkər əvəzini əlavə edin və 5 dəqiqə bişirin. Morse hazırdır.\nDiabetli Qreypfrut diabet xəstələrinin təvazökar bir menyusu üçün idealdır. Bu, yalnız faydalı deyil, həm də dadlı meyvə deyil, ancaq bütün kontrendikativləri nəzərə almaq və yalnız onu pəhrizinizə təqdim etmək lazımdır.